त्रिपुरा विश्वविद्यालय

**त्रिपुरा विश्वविद्यालय** () भारत के त्रिपुरा राज्य में स्थित एक केन्द्रीय विश्वविद्यालय है। इसकी स्थापना २ अक्टूबर १९८७ को हुई थी।

यह अगरतला से १० कि॰मी॰ दक्षिण में सूर्यमणिनगर में है। विश्वविद्यालय का निर्माण कार्य तेजी से हुआ तथा राज्य विधानसभा ने सन १९८७ में त्रिपुरा विश्वविद्यालय अधिनियम पारित किया। २ अक्टूबर महात्मा गांधी की जन्म पुण्यतिथि पर त्रिपुरा विश्वविद्यालय औपचारिक रूप से स्थापित हुआ। २००६ के संसद अधिनियम द्वारा २ जुलाई २००७ को विश्वविद्यालय को केन्द्रीय विश्वविद्यालय में परिवर्तित कर दिया गया।

वर्तमान में त्रिपुरा विश्वविद्यालय ३२ विषयों में स्नातकोत्तर पाठ्यक्रम उपलब्ध कराता है। इसके अंतर्गत विभिन्न विभाग, निदेशालय और केन्द्र हैं जो जिनमें ३८ स्नातक पाठ्यक्रम उपलब्ध कराए जाते हैं। राज्य में सभी २४ सामान्य और तकनीकी कॉलेज त्रिपुरा विश्वविद्यालय से संबद्ध है जो अब राज्य में उच्च शिक्षा के मुख्य केन्द्र हैं तथा सभी क्षेत्रों में इसे उच्च स्थान प्राप्त है।

## परिचय
त्रिपुरा का प्रथम उच्य शिक्षण संस्थान, एम.बी.बी. महाविद्यालय था जो कलकत्ता विश्वविद्यालय से संबद्ध होकर सन १९४७ से कार्य करना शुरु किया। परन्तु हाल के विभाजन के परिणामस्वरुप त्रिपुरा की जनसंख्या में अचानक बहुत अधिक विकास देखा गया और इस कारण बहुत बड़ी संख्या में छात्र उच्च शिक्षा प्राप्त करने के आकांक्षी हुए।

एम.बी.बी .महाविद्यालय का प्रारम्भ सन १९५० में कैलाशशहर में रामकृष्ण कॉलेज की प्रतिस्थापना के द्वारा हुआ था जो कि वर्तमान में उत्तर त्रिपुरा जिले का मुख्य कार्यालय है। बाद में १९६४ में बेलोनिया कॉलेज दक्षिणी- त्रिपुरा की स्थापना के साथ-साथ तीन वर्षो में ही सन १९६७ में राम ठाकुर कॉलेज अगरतला की स्थापना द्वारा महाविद्यालय स्थापना के कार्य को पूरा किया गया। अंतत इस राज्य के छात्रों को एक बात ने स्तब्ध कर दिया कि ये सभी महाविद्यालय कलकत्ता विश्वविद्यालय से संबद्ध होने के लिए बाध्य थे और त्रिपुरा में विश्वविद्यालयी शिक्षा की संभावना का अस्तित्व ही नहीं था।

पिछली शताब्दी के अन्तिम साठ के दशक से त्रिपुरा में हुए छात्र आन्दोलन अटलनीय रूप से उच्च शिक्षा की सुविधाओं के प्रसार और त्रिपुरा के अपने विश्वविद्यालय के निर्माण की माँग पर केन्द्रित थे इस बढ़ती हुई मांगों के प्रतिक्रियास्वरुप कलकत्ता विश्वविद्यालय के अधिकारी सहमत हुए कि महाराजा वीर विक्रम महाविद्यालय में गणित, अर्थशास्त्र और इतिहास के स्नातकोत्तर कक्षाएं ली जाएँ और विश्वविद्यालय अनुदान आयोग (यूजीसी) ने सन १९७६ में औपचारिक रूप से कलकत्ता विश्वविद्यालय के संस्थान कलकत्ता विश्वविद्यालय स्नातकोत्तर केंद्र (सीयूपीजीसी) को मान्यता प्रदान की। इस घटना ने राज्य के लोगों को उच्च शिक्षा की जिज्ञासा हेतु तथा अलग विश्वविद्यालय की स्थापना करने के लिए प्रेरित किया।

त्रिपुरा के अपने विश्वविद्यालय की स्थापना करने में भी नौ साल का अतिरिक्त समय लिया गया। वह अति-सौभाग्यपपूर्ण दिवस मई १८, १९८५ था जब तत्कालीन शिक्षा मंत्री और लोकप्रिय आदिवासी नेता दशरथ देब ने ७५ एकड़ में फैली भूमि त्रिपुरा विश्वविद्यालय की नींव रखी।

## सम्बद्ध महाविद्यालय
*टेक्नो इंडिया अगरतला - जो एक इंजीनियरिंग महाविद्यालय है।
*त्रिपुरा प्रौद्योगिकी संस्थान (Tripura Institute of Technology)
*एम बी बी महाविद्यालय
*शासकीय महिला विश्वविद्यालय (Government Women's College)
*वीर विक्रम स्मारक महाविद्यालय (Bir Bikram Memorial College)
*रामठाउर महाविद्यालय
*शिक्षक शिक्षण महाविद्यालय, अगरतला (College of Teacher Education, Agartala)
*शासकीय विधि महाविद्यालय, अगरतला (Government Law College, Agartala)
*शासकीय संगीत महाविद्यालय, अगरतला (Government Music College, Agartala)
*शासकीय कला एवं हस्तशिल्प महाविद्यालय, अगरतला (Government College of Arts and Crafts, Agartala)
*Regional Institute of Pharmaceutical Science and Technology, Agartala
*Dasarath Deb Memorial College
*Belonia College, Sabrum
*शासकीय डिग्री कॉलेज, अमरपुर
*नेताजी सुभाष महाविद्यालय, उदयपुर
*कवि नजरुल महाविद्यालय, सोनामुरा
*शासकीय स्नातक महाविद्यालय, धर्मपुर (Government Degree College, Dharmanagar)
*Government Degree College, Kamalpur
*Government Degree College, Fatikroy
*Tripura Medical College, Agartala.
*Agartala Government Medical College, Agartala.
*रामकृष्ण महाविद्यालय, कैलाशर
*Regional College of Physical Education, Panisagar
*Holy Cross College, Suryamaninagar
*Govt. Degree College, Teliamura
*Govt. Degree College, Longtharai valley
*Tripura Institute of Paramedical Science, Hapania
*Tripura Sundhari Nursing College, Tulakuna
*Dhalai Dist. Polytechnic, Ambassa
*भवन्स त्रिपुरा विज्ञान एवं प्रौद्योगिकी महाविद्यालय, आनन्दनगर

## पूर्व छात्र
### कला
* नन्द कुमार देव बर्मा, कवि एवं नाटककार

### राजनीति
* माणिक सरकार, त्रिपुरा के ९वें मुख्यमंत्री
* विप्लव कुमार देव, त्रिपुरा के १०वें मुख्यमंत्री
* प्रतिमा भौमिक, पश्चिमी त्रिपुरा से लोकसभा सांसद
* रेवती त्रिपुर, पूर्वी त्रिपुरा से पूर्व लोकसभा सांसद
* मलिन देवनाथ, युवराजनगर से पूर्व विधायक
* सुदीप राय बर्मन, अगरतला से विधायक

## सन्दर्भ

श्रेणी:त्रिपुरा
श्रेणी:भारत के विश्वविद्यालय

## बाहरी कड़ियाँ
*त्रिपुरा विश्वविद्यालय का जालघर

श्रेणी:भारत के केन्द्रीय विश्वविद्यालय
श्रेणी:अगरतला
श्रेणी:त्रिपुरा में विश्वविद्यालय और कॉलेज